
ועדת הכלכלה

הכנסת התשע-עשרה
נוסח לא מתוקן

מושב שני
<פרוטוקול מס' 105>
מישיבת ועדת הכלכלה
יום שני, א' בכסלו התשע"ד (04 בנובמבר 2013), שעה 11:30
<סדר היום:>
<תקנות התעבורה (תיקון מס'...), התשע"ד-2013, בדבר רכב סיור ורכב מדברי>
נכחו:

<חברי הוועדה:> 
אבישי ברוורמן – היו"ר
רוברט אילטוב

יצחק וקנין

חנא סוייד

דוד צור

מיכל רוזין

איציק שמולי

<מוזמנים:> 
	רון מוסקוביץ
	–
	מנכ"ל, הרשות הלאומית לבטיחות בדרכים

	שרית זוכוביצקי-אור
	–
	לשכה משפטית, משרד התחבורה והבטיחות בדרכים

	ג'קי לוי
	–
	מנהל אגף קציני בטיחות, משרד התחבורה והבטיחות בדרכים

	עמי רוטמן
	–
	יועץ משפטי, הרשות הלאומית לבטיחות בדרכים

	מאיר אלרם
	–
	מנהל אגף נהגים ואכיפה, הרשות הלאומית לבטיחות בדרכים

	נעמה הראל
	–
	עוזר מנכ"ל, הרשות הלאומית לבטיחות בדרכים

	יערה למברגר
	–
	ייעוץ וחקיקה, משרד המשפטים

	רפ"ק הדס קץ
	–
	תובעת באגף התנועה, משטרת ישראל, המשרד לביטחון פנים

	רפ"ק שרון שלאין
	–
	ראש חוליית יעוץ וחקיקה, משטרת ישראל, המשרד לביטחון פנים

	גבי בן הרוש
	–
	יו"ר, מועצת המובילים והמסיעים

	מרדכי אלמוג
	–
	קצין בטיחות בתעבורה, דן, מפעילי התחבורה הציבורית

	דן ארצי
	–
	קצין בטיחות ארצי, אגד, מפעילי התחבורה הציבורית

	חיים קודזידלו
	–
	מנהל מחלקת בטיחות, דן, מפעילי התחבורה הציבורית

	אורי חדד
	–
	יו"ר חטיבת קציני בטיחות עצמאיים בתעבורה, איגוד לשכות המסחר

	נמרוד הגלילי
	–
	מנכ"ל הארגון הישראלי להשכרת רכב וליסינג, איגוד לשכות המסחר

	טיקוצקי ישראל
	–
	חבר הנהלת חטיבת קציני בטיחות עצמאיים, איגוד לשכות המסחר

	יפה חובה
	–
	מנהלת תחום ענפי, איגוד לשכות המסחר

	סוזנה רבינוביץ
	–
	מנהלת המחלקה המשפטית, איגוד לשכות המסחר

	פריד אברהם
	–
	יו"ר ארגון בעלי המוניות בישראל, ארגוני המוניות

	יהודה בר אור
	–
	יו"ר ארגון הגג של נהגי ובעלי המוניות בישראל, ארגוני המוניות

	מרדכי ברנס
	–
	יו"ר, אגודת אשכול

	חיזקיה ישראל
	–
	מנהל קשרי כנסת, התאחדות התעשיינים

	שמעון סודאי
	–
	יו"ר, קצין בטיחות בתעבורה, איגוד קציני בטיחות בתעבורה שכירים ועצמאיים

	אייל הדר
	–
	ממלא מקום יו"ר קצין בטיחות בתעבורה, איגוד קציני בטיחות בתעבורה שכירים ועצמאיים

	עמוס מרוז
	–
	חבר ועדת האיגוד, איגוד קציני בטיחות בתעבורה שכירים ועצמאיים

	שמעון לוקמן
	–
	קצין בטיחות, איגוד קציני בטיחות בתעבורה שכירים ועצמאיים

	אריה אשד
	–
	מנכ"ל, איגוד המוסכים

	שרון דוידוב
	–
	יו"ר סניף י-ם, איגוד המוסכים



	יהושע ביטון
	–
	מנהל רכש ולוגיסטיקה, נטלי שירותי רפואה דחופה בישראל, חברות פרטיות המפעילות אמבולנסים

	אברהם בצלאל
	–
	קצין בטיחות ארצי בתעבורה, מגן דוד אדום

	יצחק חודדה
	–
	ועדה טכנית ועדת השכלה, ארגון מנהלי תחבורה בישראל

	גיורא צפרוני
	–
	מנהל תחבורה, ארגון מנהלי תחבורה בישראל

	נועם קום
	–
	מנהל הפורום, פורום נוהגים היי-טק

	פניה שטרול
	–
	יו"ר ועדת רכב אשכול, אגודת מורי הדרך

	רפאל אברגיל
	–
	מנהל תחבורה, תעבורה על בטוח - ניהול ציי רכבים עבור חברות, שונות

	משה בר
	–
	יו"ר עמותת תנו יד לחירש ונכים למען נכים, שונות

	דני קדרון
	–
	יו"ר ועדת ביקורת, עמותת תנו יד לחירש ונכים למען נכים, שונות

	אלי יריב
	-
	נציג ההסתדרות

	יער אמיר
	-
	לוביסט, חב' אימפקט, מייצג את פורום מפעילי התחבורה הציבורית

	רועי שיינבוים
	-
	לוביסט

	ליאור רותם
	-
	דובר הוועדה 

	נסים עוג'ר
	
	


<ייעוץ משפטי:>
איתי עצמון
מירב תורג'מן
ענבל דגן – מתמחה
<מנהל/ת הוועדה:>
לאה ורון
עידית חנוכה – רכזת בכירה בוועדה
<רישום פרלמנטרי:>
חנה כהן
<תקנות התעבורה (תיקון מס'...), התשע"ד-2013, בדבר רכב סיור ורכב מדברי>
<היו"ר אבישי ברוורמן:>
שלום לכולם, אנחנו פותחים את הדיון. אנחנו מתחילים בתקנות התעבורה (תיקון מס'...) – המספר ייקבע בהמשך – התשע"ד-2013, בדבר רכב סיור ורכב מדברי. אנחנו מתחילים עם הנושא הפחות כבד. המטרה שלי לקרוא את התקנות ולסיים אותו. אני מקווה שאני אסיים אותו היום. 

עו"ד זוכוביצקי, בבקשה. 

<שרית זוכוביצקי-אור:>
אני אקרא ואסביר במספר מילים. התיקון הקצר שבפניכם הוא חלק מתיקון שהופיע בתיקון הגדול ברפורמה של קציני הבטיחות. התיקון עוסק במפעלים שהם חברות להסעת סיור ברכב סיור וחברות להסעת סיור ברכב מדברי. 

המצב המשפטי היום אומר שכל משרד הסעות, לרבות משרד הסעות שנותן שירותי סיור ברכב סיור, במשרד להסעות מסוג שירותי סיור ברכב מדברי, חייב בהעסקת קצין בטיחות החל מהרכב הראשון. זה המצב המשפטי התקף היום. במסגרת הרפורמה הצענו להקל בגלל אופי כלי הרכב. רכב סיור ותיור הוא בדרך כלל רכב מפואר, משמש להסעת תיירי חוץ, עם מורי דרך. חשבנו שנכון יותר להקל, כמו שמקילים עם בעלי מוניות, ולקבוע שחובת העסקת קצין בטיחות תחול על אותו משרד הסעות החל מהרכב ה-20. 

למה הפרדנו? המהות של התיקון הזה מוצגת גם ברפורמה המלאה, אבל בנושא הספציפי הזה הוגשה עתירה על-ידי מורה דרך שביקש לקבל פטור על-פי ההוראה המקלה. טענו בבית המשפט שאנחנו לא יכולים לתת פטור בתקופת המעבר עד שוועדת הכלכלה תאשר את התיקון, והצענו - כדי לזרז את התהליכים וכדי שלא נצטרך לתת את הפטור – לפצל את האלמנט שעוסק בחובת העסקת קצין בטיחות במשרד הסעות לרכב סיור מכלל התיקון. התיקון שמופיע בפניכם עושה בדיוק את זה – הוא מוציא מתוך התיקון הגדול את הפרק שעוסק במשרד הסעות לרכב "אשכול" ולרכב סיור. 
<היו"ר אבישי ברוורמן:>
האם יש הערות? 

<מוטי ברנס:>
אני יושב-ראש אגודת "אשכול". תיקון התקנה הזאת נעשה בעקבות שלוש עתירות שאני אישית עשיתי נגד משרד התחבורה שהפלה אותנו ביחס למוניות. הנושא הזה עלה בוועדת הכלכלה של הכנסת ב-2002 וחבר הכנסת בזמנו, ואחר כך שר, אברהם פורז, קבע כבר אז שצריך להשוות רכבי סיור למוניות. עברו 11 שנים, שלוש עתירות ובסופו של דבר - - - 

<היו"ר אבישי ברוורמן:>
הגיע לשולחן שלנו. תראה איזה מזל יש לנו – אנחנו נחליט היום. 

<מוטי ברנס:>
אני מקווה שהיום, סוף סוף, נגמור עם זה. 

<היו"ר אבישי ברוורמן:>
אז אתה מרשה לי, מר ברנס, להעביר את זה ומה שהתחיל ב-2002, ב-2013, בעזרת השם, יעבור היום בירושלים. 

<יהודה בר אור:>
הכל משווים למוניות, מה יהיה איתנו?

<שרית זוכוביצקי-אור:>
אני אקרא את התקנות:  תקנות התעבורה (תיקון מס'...), התשע"ד-2013. 

בתוקף סמכותי לפי סעיף 70(23א) לפקודת התעבורה (להלן – הפקודה), ובאישור ועדת הכלכלה של הכנסת לפי הסעיף האמור, אני מתקין תקנות אלה:

תיקון תקנה 579 
   1.
בתקנה 579 לתקנות התעבורה, התשכ"א-1961 (להלן – תקנות התעבורה)-




(1) בפסקה (1)(ב) אחרי "מונית" יבוא "רכב סיור, רכב מדברי";





(2) בפסקה (2)(ב) בסופה יבוא:

"למעט משרד להסעות העוסק במתן שירות של הסעת סיור ברכב סיור כמשמעותו בסעיף 23 לצו האמור ושאינו נותן שירות הסעת סיור באוטובוס ולמעט משרד להסעות העוסק במתן שירות של הסעת סיור ברכב מדברי כמשמעותו בסעיף 24 לצו האמור";

<היו"ר אבישי ברוורמן:>
תודה רבה. אני מעלה את זה להצבעה. מי בעד?

<איתי עצמון:>

אני מבין שהתחילה תהיה מידית.
<שרית זוכוביצקי-אור:>
מידית, עם פרסום התקנות. 

<היו"ר אבישי ברוורמן:>
התחילה תהיה מידית. מי בעד? 

הצבעה

בעד –  פה אחד
תקנות התעבורה (תיקון מס'...), התשע"ד-2013, בדבר רכב סיור ורכב מדברי, נתקבלו.

<היו"ר אבישי ברוורמן:>
אושר פה אחד. אני חושב שלפחות "שהחיינו" אחד נעשה היום. אני מקווה שבוועדה הזאת, במושב הזה, בעזרת חברי הכנסת ולחץ על השרים, נעביר החלטות כל הזמן. 

תודה רבה, הישיבה נעולה. 

<הישיבה ננעלה בשעה 11:45.>
